Dragi učenici! Evo sažetka današnje video lekcije – futur 1. Nadam se da vam je koristilo. U sažetku ću raditi na primjerima iz video lekcije. Ako ste ovo već napisali, ne morate ponovo! Lijepi pozdrav!

**Futur I.**

Potražite glagole u rečenicama. Odredite osobu, broj i vrijeme.

Danas ćeš gledati zvijezde. – *2.os.jd. budućnost*

Moja će zvijezda tebi sjati. – *3.os.jd. budućnost*

Sve će one biti tvoje prijateljice. – *3.os.mn. budućnost*

Imat ćeš zvijezde koje se znaju smijati. – *2.os.jd. budućnost*

**Futur prvi**

* **izriče buduću radnju**
* **složeni glagolski oblik** (tvori se od dvije riječi)

TVORBA:

Danas **ćeš gledat**i zvijezde. ćeš + gledati = ćeš gledati

 $\downright $ $\downright $ $\downright $

 nenaglašeni infinitiv = futur I.

 prezent

 pom.gl.htjeti

 $\uparrow $ $\uparrow $ $\uparrow $

Uvijek **ćeš biti** moj prijatelj. ćeš + biti = ćeš biti

SPREZANJE glagola *gledati*

Jd. 1. Ja ću gledati zvijezde. jd. 1. Gledat ću zvijezde.

 2. Ti ćeš gledati zvijezde. 2. Gledat ćeš zvijezde.

 3. On će gledati zvijezde. 3. Gledat će zvijezde.

Mn. 1. Mi ćemo gledati zvijezde. mn. 1. Gledat ćemo zvijezde.

 2. Vi ćete gledati zvijezde. 2. Gledat ćete zvijezde.

 3. Oni će gledati zvijezde. 3. Gledat će zvijezde.

 $\downright $ $\downright $

 pom.gl.htjeti ispred infinitiva infinitiv ispred pom.gl. htjeti

 infinitiv je potpun infinitiv gubi krajnje i iz nastavka

 KRNJI INFINITIV

* ako se pomoćni glagol nalazi ispred infinitiva, infinitiv je potpun *(ću gledati)*
* ako se infinitiv nalazi ispred pomoćnoga glagola, gubi se krajnje i iz nastavka

*(gledat ću) - KRNJI INFINITIV*

Izjavnu rečenicu u futuru I. preoblikuj u upitnu i niječnu.Ti ćeš imati zvijezde. **izjavna**  Lisica će biti tužna.

Hoćeš li imati zvijezde? **upitna**  Hoće li lisica biti tužna?

Nećeš imati zvijezde. **niječna**  Lisica neće biti tužna.

U rečenici podcrtaj sve glagole.

Prijatelji će ti se smijati, misliti da si lud i svašta govoriti.

*će se smijati* – potpuni futur I.

*misliti, govoriti* – futur I. Bez pomoćnoga glagola

* ako u rečenici više radnji izričeno futurom prvi, samo uz 1. glagol imamo pomoćni glagol!